Ubytovanie bolo čisté a veľmi prívetivé, pre šiestich síce priestorovo skutočne hraničné, skôr by som povedala, že vhodné pre rodinu s deťmi, ako sme boli my. Bonusom sa nakoniec ukázala "zimná záhrada", kam sa dalo utiahnuť, keď človek potreboval chvíľku pokoja. Veľkou výhodou je poloha, ubytovanie je prakticky v centre, 10 minút pešo od orloja, pri spodnej časti Václavského náměstí, čiže všade je blízko, napriek tomu umiestnené na pokojnom mieste, zvuky z nočného mesta k nám vôbec nedoliehali. Ako výhodu hodnotím aj dobré vybavenie riadom (taniere, príbor, misky, poháre, šálky), nebol problém sa stravovať aj doma. Určite môžeme odporúčať a radi sa sem vrátime.